คือประจำเดือนเพิ่งหายไปเมื่อวันที่ 23 ม.ค. แล้ววันที่4 ก.พ.ตอนเย็นเข้าห้องน้ำปัสสาวะปกติ แต่ตอนเช็ดทำความสะอาดมีเลือดติดออกมา สีเลือดจางๆไม่เข้มถึงขั้นเป็นประจำเดือน มีอาการปวดจี๊ดที่มดลูกเล็กน้อยแล้วก็หายไป ตอนที่ปัสสาวะไม่รู้สึกแสบขัดหรือเจ็บช่องคลอดใดๆ ก่อนหน้านี้มีอาการเวียนหัวระหว่างวันด้วยและรู้สึกปวดเกร็งปวดจี๊ดที่ท้องน้อยเป็นพักๆ แบบจี๊ดขึ้นมาแล้วก็หายไป เลยไม่แน่ใจว่ามันเกี่ยวกับกระเพาะปัสสาวะอักเสบไหม เพราะช่วงนี้กลั้นปัสสาวะบ่อย หรือมีโอกาสเป็นโรคอะไรอีกไหมคะ กังวลมากๆเลยค่ะ
สวัสดีค่ะประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่มีเลือดออกผิดปกติทางช่องคลอดที่มาไม่ตรงตามรอบเดือนดังกล่าวมานี้นั้น อาจมีสาเหตุได้จาก การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือถ้าเป็นเลือดที่ปนออกมากับการปัสสาวะ ร่วมกับมีปัสสาวะแสบขัดร่วมด้วย ก็อาจนึกถึงภาวะกระเพาะปัสสาวะอักเสบได้ค่ะในเบื้องต้น งดการมีเพศสัมพันธ์ ไม่ซื้อยาปรับฮอร์โมนใดๆมาใช้เองเด็ดขาด และสังเกตอาการ ถ้ายังมีเลือดออกผิดปกติทางช่องคลอดต่อเนื่อง ออกมากขึ้นเรื่อยๆ หรือมีอาการปวดท้องน้อย มีปัสสาวะมีเลือดปนร่วมด้วย ควรไปพบแพทย์เพื่อตรวจร่างกายหรือตรวจปัสสาวะเพิ่มเติมให้ได้การวินิจฉัยที่แน่ชัดต่อไป